Moa og Hannover slått ut
Valencia, Atlético Madrid og Athletic Bilbao holdt unna og er klare for semifinalene sammen med portugisiske Sporting Lisboa. Det forteller om den enorme spanske dominansen i denne ligaen. Adil Rami var i målform og scoret to ganger i løpet av de første 20 minuttene da Valencia satte nederlandske Alkmaar utenfor med 4-0 og 5-2 sammenlagt. Seieren var overbevisende, og det virket nesten merkelig at Alkmaar kunne vinne den første kampen 2-1, for torsdag var det klasseforskjell mellom lagene. Det var i alle fall aldri noen tvil om hvor seieren skulle havne. Alkmaar var ingen trussel for spanjolene. Atletico, som vant i 2010, slo Hannover og Mohammed Abdellaoue 2-1. Det ble samme sifre i den første kampen. Nordmannen spilte bare 19 minutter for Hannover, men klarte ikke å markere seg. Athletic Bilbao møtte tyske Schalke i torsdagens andre spansk-tyske oppgjør. Det endte 2-2 etter at tyskerne hadde ledet to ganger underveis, men det holdt ikke, for Schalke lå under og dermed gikk Bilbao videre med 6-4 sammenlagt. Bilbao skal nå møte portugisiske Sporting i semifinalen, et Sporting-lag som klarte 1-1 mot Metalist, og som gikk videre med 3-2 sammenlagt over det ukrainske laget. Metalist hadde et straffespark i kampen som ble brent og var derfor ikke så veldig langt unna avansement.39.000 tilskuere Mål: 0-1 Klaas-Jan Huntelaar (29), 1-1 Ibai Gómez Pérez (41), 1-2 Raúl González (52), 2-2 Markel Susaeta Laskurain (55).44.000 tilskuere Mål: 0-1 Adrián Lopez (63), 1-1 Mama Biram Diouf (81), 1-2 Radamel Falcao (87). Mohammed Abdellaoue spilte 19 minutter for Hannover.38.500 tilskuere Mål: 0-1 Ricky van Wolfswinkel (44), 1-1 Jonathan Cristaldo (57).25.000 tilskuere Mål: 1-0 Adil Rami (15), 2-0 Rami (17), 3-0 Jordi Alba (56), 4-0 Pablo Hernandez (80).
Den spanske armada stormer videre i europaligaen. Etter torsdagens kvartfinaler er tre av fire semifinalelag fra Spania.